**REPUBLIKA HRVATSKA**

**LIČKO-SENJSKA ŽUPANIJA**

**OSNOVNA ŠKOLA DR. FRANJE TUĐMANA**

**Riječka 2, 53230 Korenica**

Klasa: 003-06/21-01/13

Ur.broj: 2125/28-02-01-21-02

U Korenici 23.rujna 2021. godine

**Zapisnik sa 9.sjednice Školskog odbora**

Mjesto održavanja: OŠ dr. Franje Tuđmana, Korenica – učionica hrvatskog jezika

Vrijeme održavanja: četvrtak, 23.rujna 2021. godine s početkom u 17,00 sati

Evidencija nazočnosti:

1. Aleksandra Majetić – član, ispred Učiteljskog vijeća
2. Ivana Ivančević – član – ispred Skupa radnika
3. Nikolina Medaković-član, ispred Učiteljskog vijeća
4. Goran Jurković – član, ispred Vijeća roditelja
5. Josipa Matanić – član , ispred Osnivača Ličko senjske županije
6. Niko Stipić- član, ispred Osnivača Ličko senjske županije
7. Katarina Kukuruzović – član, ispred Osnivača Ličko senjske županije

Ostali prisutni:

1. Dražena Aračić - ravnateljica Škole
2. Tanja Babić-tajnik školske ustanove kao zapisničarka

Predsjednica Školskoga odbora utvrdila je kvorum potreban za pravovaljanost donošenja odluka, da se poštuju sve epidemiološke mjere određene od strane Stožera civilne zaštite i Hrvatskog zavoda za javno zdravstvo.

Predsjednica Školskoga odbora predložila je da se usvoji

DNEVNI RED

 1.Verifikacija člana Školskog odbora

 2. Usvajanje zapisnika s prethodne 8. sjednice Školskog odbora

3. Predstavljanje programa rada za mandatno razdoblje kandidata od rednog broja na listi kandidata u natječajnom postupku imenovanja ravnatelja Osnovne škole dr. Franje Tuđmana

4. Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole dr. Franje Tuđmana

5. Javno glasovanje o kandidatu s liste kandidata za ravnatelja Osnovne škole dr. Franje Tuđmana i donošenje Odluke o imenovanju ravnatelja/ice Osnovne škole dr. Franje Tuđmana

6. Razno

Predloženi Dnevni red sa dopunom je dat na usvajanje.

Zaključak:

Predloženi dnevni red je jednoglasno usvojen.

Ad.1.

Po ovoj točki Predsjednica ŠO je upoznala članove da je po novom Rješenju o imenovanju Ličko-senjska županija imenovala Niku Stipića za novoga člana Školskog odbora te mu je verificiran mandat.

Ad.2.

Zapisnik sa 8. sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe na Zapisnik s prethodne sjednice. Predsjednica ŠO je pročitala čl.54.Statuta, te zamolila da se usvoji Zapisnik sa 8.sjednice.

Zaključak:

**Zapisnik sa 8. sjednice Školskog odbora je jednoglasno je usvojen.**

Ad.3.

 Predsjednica Školskog odbora je po ovoj točki zamolila prvog kandidata s liste pod rednim brojem 1. da predstavi svoj program rada za mandatno razdoblje.

Dražena Aračić, kandidat je prezentirala svoj program za mandatno razdoblje i zahvalila na pažnji. Nakon predstavljanja programa član Nikolina Medaković je postavila pitanje oko jednosmjenske nastave u kojem vremenu bi se to moglo ostvariti?

Kandidat Aračić je iznijela da ako bude natječaj oko nove godine radovi bi mogli krenuti već na ljeto, a obzirom da je dogradnja nastava bi se nesmetano odvijala, tako da bi se moglo brzo krenuti u jednosmjensku nastavu.

Također je Nikolina upitala, osvrćući se na predstavljanje kandidata gosp.Kokota u kojem je naveo da u školi ima mobinga, može li ravnateljica izvijestiti članove o istom. Ravnateljica je o tim navodima upoznala članove da u školi nema mobinga i da nikada nitko nije ni prijavio.

Predsjednica je pozvala i drugog kandidata da predstavi program za mandatno razdoblje.

Ivan Kokot, kandidat se predstavio članovima i iznio svoj program.

Član ŠO Nikolina M. je iznijela da kandidat navodi u svom programu mobing u Školi, a isto je upitala ravnateljicu o tom, te da ona radi jako dugo u ovoj školi i nikada nitko nije prijavio izloženost mobingu, od kud takva informacija njemu?

Kandidat za ravnatelja Kokot je rekao da nije mislio osvrtat se na sve oko ovog natječaja i da po njemu situacija nije normalna, da je to samo javni natječaj na koji se može prijaviti svatko tko ima uvjete.

Član ŠO Ivana Ivančević je naglasila kandidatu da u programu koji je on prezentirao nisu navedeni njegovi planovi, i da ravnateljica koja je do sada ima veliku podršku djelatnika.

Kandidat Kokot je rekao da su to po njemu što je ona prezentirala samo želje i pozdravi, te da je njoj kao ravnateljici dostupno sve, i da joj je lako napraviti program. On ne zna šta ovoj školi treba i ne može napraviti svoj program rada.

Raspravljalo se.

Obzirom da nije bilo pitanja završilo se sa predstavljanjem programa.

**Zaključak:**

**Članovi jednoglasno potvrđuju izloženi program rada .**

Ad.4.

 Predsjednica Školskog odbora je pročitala zaključke o stajalištu Učiteljskog vijeća, Skupa radnika i Vijeća roditelja, te napomenula da su predstavnici iz reda učitelja i stručnih suradnika, iz reda radnika Škole i reda roditelja prilikom glasovanja obvezni zastupati stajalište tijela koje ih je imenovalo u Školski odbor.

Ad.5.

Predsjednica Školskog odbora poziva prisutne članove da pristupe javnom glasovanju, dizanjem ruke. Prije samog glasovanja ravnateljica je izašla.

Za kandidata pod rednim brojem 1. Draženu Aračić, glasovalo je tri člana Školskog odbora,

 ( 2 glasa ispred Učiteljskog vijeća i 1 glas ispred Skupa radnika ).

Za kandidata pod rednim brojem 2. Ivana Kokota, glasovalo je tri člana Školskog odbora,

( 1 glas ispred Vijeća roditelja i 2 glasa ispred osnivača ), jedan član ispred osnivača je bio suzdržan.

Predsjednica Školskog odbora je konstatirala da obzirom da su oba kandidata dobila jednak broj glasova tj. Dražena Aračić 3 glasa, Ivan Kokot 3 glasa, nijedan kandidat nije dobio većinu, te po ovom natječaju nitko nije izabran.

Ad.6.

Po ovoj točci se razgovaralo o cjelokupnoj situaciji koja se stvorila oko izbora za ravnatelja/icu, te su neki članovi iznijeli mišljenje da se politika treba maknuti oko odlučivanja.

Sjednica je zaključena u 17:40 sati.

**Zapisničarka: Predsjednica Školskog odbora:**

Tanja Babić

 Aleksandra Majetić